Patrice Carteron

Patrice Carteron (s. 30. heinäkuuta 1970) on ranskalainen jalkapallovalmentaja ja entinen puolustaja. Maaliskuusta 2022 lähtien hän on toiminut Ettifaqin päävalmentajana.

Ura pelaajana

Carteron aloitti pelaajauransa 1990 Stade Briochinissa, josta hän siirtyi 1992 Stade Lavallois’hon. Kahden hyvän kauden jälkeen Carteron siirtyi Stade Rennais'hen 1994 ja teki seurassa debyyttinsä Ranskan liigassa heinäkuun lopussa 1994. Carteron edusti Rennes'tä kolme kautta, kunnes siirtyi Olympique Lyonnais’hen. Hän pelasi Bernard Lacomben valmentamassa seurassa juuri ennen sen menestysdynastian alkua ja siirtyi kesällä 2000 arkkivihollisen AS Saint-Étiennen puolustukseen.

Ensimmäinen kausi ASSE:ssa oli Carteron'lle vaikea ja kevään 2001 hän pelasikin lainalla englantilaisseura Sunderlandissa. Hän palasi lyhyen lainapestinsä jälkeen takaisin ASSEen, joka putosi kauden 2000–2001 jälkeen Division 2:een. Alempi sarjataso tarjosi Carteron'lle mahdollisuuden palata pelaavaan kokoonpanoon ja hän edustikin seuraa menestyksekkäästi seuraavat neljä vuotta. Kaudella 2003–2004 Carteron oli mukana juhlimassa Ligue 2:n mestaruutta ja paluuta liigatasolle. Kokenut puolustaja pelasi vielä kauden 2004–2005 ASSEssa, kunnes siirtyi Nationalissa pelanneeseen AS Cannesiin, jossa lopetti uransa vuonna 2007.

Meriitit pelaajana

 Ligue 2: 2004

Ura valmentajana

Valmennusuransa Carteron aloitti AS Cannesin peräsimessä toukokuussa 2007. Ensimmäinen pesti jäi lyhyeksi, kun Stéphane Paillesta tuli valmentaja jo kesäkuussa. Paillen saatua potkut maaliskuussa 2008 palasi Carteron seuran peräsimeen. Hän valmensi seuraa kesään 2009 saakka, kunnes sai väistyä Albert Emonin tieltä. Albert Emon arrive à Cannes  

Carteron ei jäänyt kuitenkaan työttömäksi, vaan siirtyi jo kesäkuun lopussa 2009 sarjatasoa korkeammalla pelanneen Dijon FCO:n päävalmentajaksi. Dijon: Patrice Carteron entraîneur  Ensimmäinen kausi toi Carteron'n miehistölle yhdeksännen sijan. Läpimurtonsa Carteron teki kuitenkin kaudella 2010/11 luotsaamalla Dijonin lopulta Ligue 2:ssa kolmanneksi ja historialliseen nousuun pääsarjatasolle. Evian, Ajaccio ja Dijon nousivat Ranskan liigaan 

Carteron'n debyyttikausi pääsarjatasolla ei lopulta tuonut toivottua tulosta. Hyvän syyskauden jälkeen Dijon'n otteet liigassa heikentyivät ja lopulta joukkueen kausi päättyi murheelliseen 5–0 tappioon Stade Rennes'lle ja putoamiseen takaisin Ligue 2:een. Kauden jälkeen Carteron jätti tehtävänsä seuran päävalmentajana. Carteron veut rester

Heinäkuussa 2012 Carteron siirtyi Malin maajoukkueen päävalmentajaksi. Carteron nouveau sélectionneur Hän vei Malin vuoden 2013 Afrikan-mestaruuskisoihin, jossa se saavutti pronssia voitettuaan Ghanan 3–1. Toukokuun lopussa 2013 hänestä tuli Kongon demokraattisen tasavallan pääsarjassa pelaavan TP Mazemben päävalmentaja. Carteron nouvel entraîneur du Tout-Puissant Mazembe Hän valmensi Malin maajoukkuetta MM2014-karsintojen loppuun. Carteron pourrait rester pour deux matches Carteronin johdolla Mazembe voitti kaksi perättäistä Kongon mestaruutta. Vuonna 2015 joukkue eteni Afrikan Mestarien liigassa loppuotteluun. Kaksiosaisessa finaalissa Mazembe voitti USM Algerin yhteismaalein 4–1 ja voitti mestaruuden viiden vuoden tauon jälkeen. Mazembe beat USMA to reach fifth heaven Tammikuussa 2016 kerrottiin, ettei Carteron jatka Mazemben päävalmentajana. Patrice Carteron quitte le TP Mazembe

Pian Mazembesta lähtönsä jälkeen Carteronista tuli Egyptin Valioliigassa pelanneen Wadi Deglan päävalmentaja.Patrice Carteron rejoint Wadi Degla Carteronin johdolla Wadi Degla kipusi putoamiskamppailusta peräti neljänneksi jääden vain pisteen CAF Confederation Cupiin oikeuttavasta kolmossijasta. Hän teki jo maaliskuussa 2016 seuran kanssa kaksivuotisen jatkosopimuksen.Egypte Wadi Degla prolonge deja Patrice Carteron Joukkueen peliesitykset vuonna 2016 jäivät kuitenkin odotuksia heikommiksi ja Wadi Degla erotti Carteronin marraskuussa 2016.Wadi Degla : Carteron limogé, Mido nommé 

Helmikuussa 2017 Carteron aloitti Saudi-Arabian Valioliigassa neljäntenä majailleen Al-Nassrin päävalmentajana.L'entraîneur français Patrice Carteron signe pour Al Nasr (Arabie Saoudite) Carteronin johdolla Al Nassr paransi sijoitustaan pykälällä ja päätti kautensa kolmanteen sijaan. Toukokuun lopussa 2017 Carteron jätti Al Nassrin ja siirtyi Yhdysvaltojen USL-liigassa pelaavan Phoenix Risingin päävalmentajaksi.Phoenix Rising FC hire Patrice Carteron as new coach

Kesäkuussa 2018 Carteron jätti Phoenixin ja siirtyi egyptiläisen Al-Ahlin päävalmentajaksi.Phoenix Rising FC coach Patrice Carteron leaves team for new job Carteronin johdolla Al-Ahli hävisi Afrikan Mestarien liigan loppuottelun ja putosi myös Arabian Mestarien liigassa jatkosta. Seura erotti Carteronin marraskuussa 2018.Egyptian giants Al Ahly sack coach Patrice Carteron

Tammikuussa 2019 Carteronin ura jatkui marokkolaisen Raja Casablancan päävalmentajana. Hän luotsasi seuran CAF Super Cupin mestariksi.Confederation Cup holders Raja Casablanca appoint Patrice Carteron Hän sai potkut seurasta marraskuussa 2019. Joulukuussa 2019 hän palasi Egyptiin, tällä kertaa Zamalekin päävalmentajaksi.OFFICIAL: Zamalek appoint Patrice Carteron as new manager Hän luotsasi Zamalekin CAF Super Cupin mestariksi 2020 ja voitti myös Egyptin supercupin mestaruuden. Hän erosi tehtävästään syyskuussa 2020.Zamalek coach Carteron resigns before Caf Champions League semi-finals Zamalekista lähtönsä jälkeen Carteronin ura jatkui Saudi-Arabiassa Al Taawounin päävalmentajana.OFFICIAL: Patrice Carteron named Al Taawon’s new head coach Hän jätti joukkueen maaliskuussa 2021 ja palasi Zamalekin päävalmentajaksi.OFFICIAL: Patrice Carteron returns to Zamalek for second stint Hän luotsasi joukkueen kauden päätteeksi Egyptin mestaruuteen.Zamalek seal 13th Egyptian Premier League title after beating Entag Hän jätti joukkueen helmikuussa 2022.OFFICIAL: Head coach Patrice Carteron departs Zamalek by mutual consent

Maaliskuussa 2022 Carteronista tuli saudiarabialaisen Ettifaqin päävalmentaja.OFFICIAL: Saudi side Ettifaq appoint head coach Patrice Carteron

Meriitit valmentajana

 CAF Super Cup: 2019, 2020
 Afrikan Mestarien liiga: 2015
 Egyptin mestaruus: 2021
 Egyptin supercup: 2019
 Kongon mestaruus: 2013, 2014
 Ligue 2
Pronssia: 2011
 Afrikan-mestaruuskilpailut
Pronssia: 2013

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1970 syntyneet
Luokka:Elävät henkilöt